Document ID: 31982R3065

*****
ΚΑΝΟΝΙΣΜΟΣ (ΕΟΚ) αριθ. 3065/82 ΤΗΣ ΕΠΙΤΡΟΠΗΣ
της 18ης Νοεμβρίου 1982
περί τροποποιήσεως του κανονισμού (ΕΟΚ) αριθ. 1753/82 όσον αφορά τη διάθεση αποκορυφωμένου γάλακτος σε σκόνη που προορίζεται για τη διατροφή των μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 7 παράγραφος 5,
Εκτιμώντας:
ότι, με το άρθρο 3 του κανονισμού (ΕΟΚ) αριθ. 1753/82 της Επιτροπής (3), οι κανονισμοί (ΕΟΚ) αριθ. 2307/79 (4) και (ΕΟΚ) αριθ. 356/80 (5) καταργήθηκαν· ότι προκύπτει, κατά συνέπεια, ότι ορισμένες διατάξεις του κανονισμού (ΕΟΚ) αριθ. 1725/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 232/82 (7), και ιδίως η διάταξη σχετικά με τη μέγιστη περιεκτικότητα σε χαλκό εφαρμόζονται από τις 6 Ιουλίου 1982· ότι, αν τηρηθεί από την ημερομηνία αυτή, μια μέγιστη περιεκτικότητα σε χαλκό, δημιουργείται πρόβλημα για ορισμένους παραγωγούς που επεξεργάζονται και αποθεματοποιούν προμείγματα σύμφωνα με το προηγούμενο καθεστώς· ότι, για να αποφευχθούν σημαντικές απώλειες για τους παραγωγούς αυτούς, πρέπει να προβλεφθεί μια μεταβατική περίοδος που θα επιτρέψει την εξάντληση των αποθεμάτων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΟΚ) αριθ. 1753/82 προστίθενται τα εξής εδάφια:
«Εντούτοις, κατόπιν αιτήσεως του ενδιαφερόμενου, οι διατάξεις του άρθρου 1 παράγραφος 1 υπό α και παράγραφος 2 υπό β του κανονισμού (ΕΟΚ) αριθ. 356/80 παραμένουν εφαρμόσιμες μέχρι τις 30 Νοεμβρίου 1982, υπό τον όρο ότι αυτός αποδεικνύει, για τον αρμόδιο οργανισμό, ότι κατείχε, κατά την ημερομηνία ενάρξεως ισχύος του παρόντος κανονισμού, αποθέματα προϊόντων κατεργασμένων σύμφωνα με τον ισχύοντα κανονισμό πριν από την ημερομηνία αυτή.
Η αίτηση που αναφέρεται στο προηγούμενο εδάφιο πρέπει να υποβληθεί το αργότερο στις 30 Νοεμβρίου 1982.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Ιουλίου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Νοεμβρίου 1982.

Labels: 17
19
5
6